Gruziya davlat xavfsizligi xizmati rahbari o‘rinbosari Levan Izoriya bugungi kunda Suriyada mamlakatning 50 nafar fuqarosi jangarilar tomonida turib harbiy to‘qnashuvlarda ishtirok etayotganini ma’lum qildi. Mahalliy “Imedi” telekanali efiridagi chiqishi chog‘ida u mazkur fuqarolarga nisbatan tergov harakatlari amalga oshirilayotganini aytdi. Izoriyaning ishontirishicha, Gruziya qaytgan taqdirda tilga olingan shaxslar sud oldida javob beradi.